Komission asetus (EY) N:o 1801/2002, annettu 10 päivänä lokakuuta 2002, asetuksesta (EY) N:o 800/1999 poikkeamisesta viljatuotteiden muihin kolmansiin maihin kuin Unkariin suuntautuvan viljatuotteiden viennin osalta annetun komission asetuksen (EY) N:o 1323/2002 muuttamisesta



Virallinen lehti nro L 274 , 11/10/2002 s. 0019 - 0020



Komission asetus (EY) N:o 1801/2002, annettu 10 päivänä lokakuuta 2002, asetuksesta (EY) N:o 800/1999 poikkeamisesta viljatuotteiden muihin kolmansiin maihin kuin Unkariin suuntautuvan viljatuotteiden viennin osalta annetun komission asetuksen (EY) N:o 1323/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 13 artiklan, sekä katsoo seuraavaa: (1) Neuvoston asetuksessa (EY) N:o 1408/2002(3) vahvistetaan yhteisön tariffikiintiöinä annettavat tiettyjä maataloustuotteita koskevat myönnytykset ja säädetään Unkarin Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä. Vilja-alalla yksi tällainen myönnytys on vientitukien poistaminen 1 päivästä heinäkuuta 2002 useimmilta asetuksen (ETY) N:o 1766/92 1 artiklan 1 kohdassa tarkoitetuilta tuotteilta. (2) Koska asetus (EY) N:o 1408/2002 annettiin ja julkaistiin vasta heinäkuun lopussa, Unkaria ei suljettu 1 päivänä heinäkuuta 2002 pois komission asetuksella (EY) N:o 899/2002(4), sellaisena kuin se on muutettuna asetuksella (EY) N:o 1520/2002(5), avatun tavallisen vehnän viennin tukea koskevan tarjouskilpailun mahdollisten määräpaikkojen joukosta. Koska vientitukia on tämän tarjouskilpailun puitteissa myönnetty kyseisenä aikana, määräpaikka Unkarin osalta on otettu käyttöön kiinteämääräiset negatiiviset korjauskertoimet, joilla ennakoidaan Euroopan komission ja Unkarin välisen kauppasopimuksen taannehtivuutta, mikä on synnyttänyt eriytetyn tuen tilanteen. (3) Komission asetuksessa (EY) N:o 1323/2002(6) säädetään, ettei maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetussa komission asetuksessa (EY) N:o 800/1999(7), sellaisena kuin se on viimeksi muutettuna asetuksella (EY) N:o 1253/2002(8), säädettyä todistetta tuontitullimuodollisuuksien täyttämisestä vaadita maksettaessa tukea sellaisissa tapauksissa, joissa tuen eriyttäminen johtuu ainoastaan siitä, ettei Unkarin osalta ole vahvistettu tukea. (4) Ottaen huomioon, että Unkarin viranomaiset ovat sitoutuneet olemaan myöntämättä etuustullia Unkariin tuotaville viljatuotteille, ellei tavaran mukana ole asiakirjoja, jotka osoittavat, ettei se ole saanut tukea, ja että vaaraa kauppasäännösten kiertämisestä ei ole, asetuksessa (EY) N:o 1323/2002 säädetty poikkeus olisi myönnettävä myös sellaisissa tapauksissa, joissa vientituki nollataan negatiivisia korjauskertoimia käyttäen. (5) Tästä syystä asetuksen (EY) N:o 1323/2002 1 artiklaa olisi täydennettävä. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1323/2002 1 artikla seuraavasti: " 1 artikla 1. Poiketen siitä, mitä asetuksen (EY) N:o 800/1999 16 artiklassa säädetään, todistetta tuontitullimuodollisuuksien täyttämisestä ei vaadita maksettaessa tukea tämän asetuksen liitteessä tarkoitetuille tuotteille, jos tuen eriyttäminen johtuu ainoastaan siitä, ettei Unkarin osalta ole vahvistettu tukea tai että vientituki nollataan negatiivisia korjauskertoimia käyttäen. 2. Sitä, että asetuksen (EY) N:o 1162/95 liitteessä tarkoitetuille tuotteille, joiden määräpaikka on Unkari, ei ole vahvistettu tukea tai tuki on nollattu negatiivisia korjauskertoimia käyttäen, ei oteta huomioon määritettäessä asetuksen (EY) N:o 800/1999 18 artiklan 2 kohdan mukaista tuen vähimmäismäärää." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan vientitodistushakemuksiin, jotka on jätetty 1 päivästä heinäkuuta 2002 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä lokakuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 205, 2.8.2002, s. 9. (4) EYVL L 142, 31.5.2002, s. 11. (5) EYVL L 228, 24.8.2002, s. 18. (6) EYVL L 194, 23.7.2002, s. 24. (7) EYVL L 102, 17.4.1999, s. 11. (8) EYVL L 183, 12.7.2002, s. 12.